ทีเคเอสรับอานิสงส์ไปรษณีย์ทายผลบอลดันยอดโต
ที.เค.เอส.ส้มหล่นบอลโลก คนแห่ส่งไปรษณีย์บัตรทายผลทำยอดพิมพ์เพิ่ม เชื่อรายได้ปีนี้โตต่อเนื่อง&nbsp;
12 ก.ค. 2553

ที.เค.เอส.ส้มหล่นบอลโลก คนแห่ส่งไปรษณีย์บัตรทายผลทำยอดพิมพ์เพิ่ม เชื่อรายได้ปีนี้โตต่อเนื่อง 
นายสุพันธุ์ มงคลสุธี รองประธานคณะกรรมการ  บริษัท ที.เค.เอส. เทคโนโลยี(TKS) เปิดเผยว่า   บริษัทจะได้รับผลดีจากเทศกาลฟุตบอลโลก 2010 จากการที่หน่วยงานต่างๆได้จัดแคมเปญให้ประชาชนส่งไปรษณียบัตรทายผลผู้ชนะในการแข่งขันฟุตบอลโลกครั้งนี้เพราะผลจากการจัดแคมเปญดังกล่าวทำให้ยอดการพิมพ์ไปรษณียบัตรเพิ่มขึ้นประมาณ 100 ล้านฉบับที่จะเข้ามาเป็นรายได้ให้กับ บริษัทในงวดไตรมาส 2 ต่อเนื่องไตรมาส3และจะสนับสนุนให้รายได้ของบริษัทในปีนี้ดีกว่าปีที่ผ่านมา
ทั้งนี้ในงวดปี 2552 TKS มีรายได้7,260.28 ล้านบาท มีกำไรสุทธิ  52.67  ล้านบาท ส่วนงวดไตรมาสแรกของปี 2553 มีรายได้ 301.53 ล้านบาท มีกำไรสุทธิ 29.60 ล้านบาท